हमारे सिनेमा में अभिनय के मामले में न तो श्रीदेवी के जैसी और ना ही उनसे पहले कोई अभिनेत्री ऐसी हुई, जिसने बहुत कम सालों में बहुत ज्यादा सालों तक सिनेमा के संसार में काम किया हो. और यह भी कि हमारे सिनेमा में कदम रखते ही वे देश के घर - घर में बहुत बड़ी हीरोइन के रूप में पहचान बना गईं. वास्तविक जीवन में बेहद शर्मीली और करीब करीब अंतर्मुखी स्वभाव की श्रीदेवी कैमरे के सामने आते ही जैसे जीवंत हो उठती थीं. अपनी गजब की खूबसूरती, मादक अदाओं और कसावट भरे अभिनय से दर्शकों के दिलों पर अपनी अमिट छाप छोड़नेवाली श्रीदेवी ने हिंदी फिल्मों में तो खैर बाद में काम किया, लेकिन तमिल, मलयालम, तेलुगू, कन्नड़ में तो पहले से ही वे बहुत बड़ी अभिनेत्री थीं. करीब 50 साल के अपने फिल्मी करियर में श्रीदेवी ने लगभग 200 फिल्मों में काम किया. लेकिन हिंदी की कुल 63 फिल्में खीं. अपने हिंदी सिनेमा का सफर शुरू करनेवाली श्रीदेवी की 'हिम्मतवाला', 'सदमा', 'जाग उठा इंसान', 'तोहफा', 'आखिरी रास्ता', 'नगीना', 'कर्मा', 'सुहागन', 'मिस्टर इंडिया', 'चांदनी', 'लम्हे', 'खुदा गवाह', 'रूप की रानी चोरों का राजा', 'जुदाई', जैसी फिल्में आनेवाले कई सालों तक मील का पत्थर बनी रहेंगी.